ਨਿੰਦਰ ਘੁਗਿਆਣਵੀ

ਨਿੰਦਰ ਘੁਗਿਆਣਵੀ (ਜਨਮ 15 ਮਾਰਚ, 1975) ਪੰਜਾਬੀ ਦਾ ਸ਼੍ਰੋਮਣੀ ਸਾਹਿਤਕਾਰ ਹੈ। ਨਿੰਦਰ ਘੁਗਿਆਣਵੀ ਪੰਜਾਬੀ ਦਾ ਪਹਿਲਾ ਲੇਖਕ ਹੈ ਜਿਸ ਨੂੰ ਮਹਾਰਾਸ਼ਟਰ ਦੀ ਮਹਾਤਮਾ ਗਾਂਧੀ ਅੰਤਰ-ਰਾਸ਼ਟਰੀ ਹਿੰਦੀ ਯੂਨੀਵਰਸਿਟੀ ਵਿਖੇ ਰਾਈਟਰ ਇਨ ਰੈਜੀਡੈਂਟ ਚੇਅਰ ਉਪਰ ਲਗਾਇਆ ਗਿਆ ਹੈ। ਅੱਜ-ਕੱਲ੍ਹ ਨਿੰਦਰ ਘੁਗਿਆਣਵੀ ਕੇਂਦਰੀ ਯੂਨੀਵਰਸਿਟੀ ਪੰਜਾਬ ਵਿਖੇ ਪ੍ਰੋਫ਼ੈਸਰ ਆਫ਼ ਪ੍ਰੈਕਟਿਸ ਵਜੋਂ ਨਿਯੁਕਤ ਹੋਏ ਹਨ। ਨਿੰਦਰ ਘੁਗਿਆਣਵੀ ਦੀ ਪ੍ਰਸਿੱਧ ਸਵੈ-ਜੀਵਨੀ 'ਮੈਂ ਸਾਂ ਜੱਜ ਦਾ ਅਰਦਲੀ' ਦਾ ਭਾਰਤ ਦੀਆਂ 12 ਭਸ਼ਾਵਾਂ ਵਿੱਚ ਅਨੁਵਾਦ ਹੋ ਚੁੱਕੀ ਹੈ ਅਤੇ ਇਸ ਪੁਸਤਕ ਦਾ ਨੈਸ਼ਨਲ ਬੁੱਕ ਟਰੱਸਟ ਆਫ ਇੰਡੀਆ ਵੱਲੋਂ ਅੰਗਰੇਜ਼ੀ ਅਨੁਵਾਦ 'I was judge's Ordaly' ਸਿਰਲੇਖ ਹੇਠ ਪ੍ਰਕਾਸ਼ਿਤ ਕੀਤਾ ਹੈ।

ਜੀਵਨ ਵੇਰਵੇ
ਨਿੰਦਰ ਘੁਗਿਆਣਵੀ ਦਾ ਜਨਮ ਫਰੀਦਕੋਟ ਜ਼ਿਲ੍ਹੇ ਦੇ ਪਿੰਡ ਘੁਗਿਆਣਾ ਵਿਖੇ ਸ੍ਰੀ ਰੌਸ਼ਨ ਲਾਲ ਦੇ ਘਰ ਸ੍ਰੀ ਮਤੀ ਰੂਪ ਰਾਣੀ ਦੀ ਕੁੱਖੋਂ 15 ਮਾਰਚ, 1975 ਨੂੰ ਹੋਇਆ। ਉਸਨੇ ਮੁੱਢਲੀ ਪੜ੍ਹਾਈ ਪਿੰਡ ਦੇ ਪ੍ਰਾਇਮਰੀ ਤੇ ਹਾਈ ਸਕੂਲ ਵਿੱਚੋਂ ਕੀਤੀ। ਸਾਹਿਤ ਵਿੱਚ ਪਾਏ ਯੋਗਦਾਨ ਲਈ ਅਦਾਰਾ ਹੁਣ ਵੱਲੋਂ ਇਹਨਾਂ ਨੂੰ ਸਾਲ 2018 ਲਈ ਪੁਰਸਕਾਰ ਦਿੱਤਾ ਗਿਆ। ਭਾਸ਼ਾ ਵਿਭਾਗ ਪੰਜਾਬ ਵੱਲੋਂ 2020 ਦਾ ਸ਼੍ਰੋਮਣੀ ਸਾਹਿਤਕਾਰ ਦਾ ਪੁਰਸਕਾਰ ਪ੍ਰਾਪਤ ਹੋਇਆ ਹੈ।

ਪੁਸਤਕ ਸੂਚੀ
ਨਿੰਦਰ ਘੁਗਿਆਣਵੀ ਵੱਲੋਂ ਹੁਣ ਤੱਕ 65 ਤੋਂ ਵਧੇਰੇ ਪੁਸਤਕਾਂ (1994 ਤੋਂ 2022 ਤੱਕ) ਲਿਖੀਆਂ ਜਾ ਚੁੱਕੀਆਂ ਹਨ। ਇਹਨਾਂ ਪੁਸਤਕਾਂ ਨੂੰ ਮੌਲਿਕ ਪੁਸਤਕਾਂ, ਖੋਜ ਪੁਸਤਕਾਂ ਅਤੇ ਅਨੁਵਾਦਿਤ ਪੁਸਤਕਾਂ ਦੀ ਸ਼੍ਰੇਣੀ ਵਿੱਚ ਰੱਖਿਆ ਜਾ ਸਕਦਾ ਹੈ। ਇਹਨਾਂ ਪੁਸਤਕਾਂ ਦੀ ਸੂਚੀ ਹੇਠ ਲਿਖੇ ਅਨੁਸਾਰ ਹੈ-
ਮੌਲਿਕ ਪੁਸਤਕਾਂ
ਗੋਧਾ ਅਰਦਲੀ (ਨਾਵਲੈਟ) 1997
ਮੈਂ ਸਾਂ ਜੱਜ ਦਾ ਅਰਦਲੀ (ਸਵੈ ਜੀਵਨੀ) 2001 (12ਵਾਂ ਐਡੀਸ਼ਨ 2022, ਹਿੰਦੀ, ਤੇਲਗੂ, ਮਲਿਆਲਮ, ਕੰਨੜ, ਉਰਦੂ, ਅੰਗਰੇਜ਼ੀ, ਗੁਜਰਾਤੀ, ਸਿੰਧੀ, ਮੈਥਿਲੀ ਤੇ ਸ਼ਾਹਮੁਖੀ ਵਿੱਚ ਅਨੁਵਾਦ)
ਮਾਨ ਪੰਜਾਬ ਦੇ (ਸ਼ਬਦ ਚਿਤਰ) 2001
ਸੱਚੇ ਦਿਲੋਂ (ਵਾਰਤਕ ਲੇਖ) 2003
ਵੇਲੇ ਕੁਵੇਲੇ (ਵਾਰਤਕ) 2004
ਮੇਰਾ ਰੇਡੀਓ ਨਾਮਾ (ਯਾਦਾਂ) 2004
ਸਿਵਿਆਂ ਵਿੱਚ ਖਲੋਤੀ ਬੇਰੀ (ਲਲਿਤ ਨਿਬੰਧ) 2005
ਸੱਜਣ ਮੇਰੇ ਰੰਗਲੇ (ਸ਼ਬਦ ਚਿਤਰ) 2005
ਵੱਡਿਆਂ ਦੀ ਸੱਥ (ਸ਼ਬਦ ਚਿਤਰ) 2011, ਦੂਜੀ ਵਾਰ 2013
ਫੱਕਰਾਂ ਜਿਹੇ ਫਨਕਾਰ (ਸ਼ਬਦ ਚਿਤਰ) 2011
ਮੇਰੇ ਹਿੱਸੇ ਦਾ ਧੀਰ (ਯਾਦਾਂ) 2011
ਕਾਲੇ ਕੋਟ ਦਾ ਦਰਦ (ਵਾਰਤਕ) 2016
ਅਦਾਲਤਨਾਮਾ (ਵਾਰਤਕ) 2022
ਮੋਏ ਮਿੱਤਰਾਂ ਦਾ ਮੋਹ (ਸ਼ਬਦ ਚਿਤਰ) 2017
ਭੁਲਦੇ ਨਹੀਂ ਭੁਲਾਏ (ਸ਼ਬਦ ਚਿਤਰ) 2020
ਬਾਪੂ ਖੁਸ਼ ਹੈ (ਯਾਦਾਂ) 2014
ਤੁਰ ਗਏ ਸੁਰ ਵਣਜਾਰੇ (ਸ਼ਬਦ ਚਿਤਰ) 2022
ਮੇਰਾ ਸਾਥੀ ਸਾਈਕਲ (ਬਾਲ ਸਾਹਿਤ ਵਾਰਤਕ) 2017
ਖੜਾਵਾਂ ਬੱਧੀ ਮੌਲੀ (ਵਾਰਤਕ) 2019
ਯਾਦਾਂ ਦੀ ਡਾਇਰੀ (ਵਾਰਤਕ) 2019
ਨਿੰਦਰ ਘੁਗਿਆਣਵੀ ਦੀ ਚੋਣਵੀਂ ਵਾਰਤਕ (ਨੈਸ਼ਨਲ ਬੁੱਕ ਟਰੱਸਟ ਆਫ ਇੰਡੀਆ, ਦਿੱਲੀ) 2021
ਨਿੰਦਰ ਘੁਗਿਆਣਵੀ ਦੀ ਸ਼ਬਦ-ਚ੍ਰਿਤਾਵਲੀ 2022
ਅਵਤਾਰ ਸਿੰਘ ਬਰਾੜ ਦੀਆਂ ਅਭੁੱਲ ਯਾਦਾਂ 2022
ਸ਼ਿਵ ਕਿਤੇ ਨਹੀਂ ਗਿਆ (ਯਾਦਾਂ) 2022
ਸੈਕਟਰ ਸੋਲਾਂ (ਵਾਰਤਕ, ਡਾਇਰੀ ਦੇ ਪੰਨੇ) 2022
ਮੇਰੀ ਅਮਰੀਕਾ ਫੇਰੀ (ਸਫ਼ਰਨਾਮਾ) 2005
ਵੱਖਰੇ ਰੰਗ ਵਲੈਤ ਦੇ (ਸਫ਼ਰਨਾਮਾ) 2012
ਦੇਖੀ ਤੇਰੀ ਵਲੈਤ (ਸਫ਼ਰਨਾਮਾ) 2020
ਠੰਢੀ ਧਰਤੀ ਤਪਦੇ ਲੋਕ (ਸਫ਼ਰਨਾਮਾ) 2014
ਕਲਾ ਤੇ ਸੱਭਿਆਚਾਰ ਬਾਰੇ ਖੋਜ ਪੁਸਤਕਾਂ
ਤੂੰਬੀ ਦੇ ਵਾਰਿਸ (ਜੀਵਨੀਆਂ) 1994
ਅਮਰ ਆਵਾਜ਼ (ਜੀਵਨੀ : ਲਾਲ ਚੰਦ ਯਮਲਾ ਜੱਟ) 1997
ਕੁੱਲੀ ਵਾਲਾ ਫ਼ਕੀਰ (ਜੀਵਨੀ : ਪੂਰਨ ਸ਼ਾਹਕੋਟੀ) 1998
ਗੁਰਚਰਨ ਵਿਰਕ ਜੀਵਨ ਤੇ ਕਲਾ 1999
ਕਰਨੈਲ ਸਿੰਘ ਪਾਰਸ : ਜੀਵਨ ਤੇ ਰਚਨਾ 1999 ਤੇ ਦੂਜੀ ਵਾਰ 2014
ਲੋਕ ਗਾਇਕ (ਜੀਵਨੀਆਂ) ਗੁਰੂ ਨਾਨਕ ਦੇਵ ਯੂਨੀਵਰਸਿਟੀ ਅੰਮ੍ਰਿਤਸਰ ਵੱਲੋਂ 2005, ਦੂਜੀ ਵਾਰ 2015
ਸਾਡੀਆਂ ਲੋਕ ਗਾਇਕਾਵਾਂ (ਜੀਵਨੀਆਂ) 2008 (ਪੰਜਾਬੀ ਯੂਨੀਵਰਸਿਟੀ ਪਟਿਆਲਾ ਵੱਲੋਂ)
ਲਾਲ ਚੰਦ ਯਮਲਾ ਜੱਟ ਜੀਵਨ ਤੇ ਕਲਾ, 2010 (ਪੰਜਾਬੀ ਯੂਨੀਵਰਸਿਟੀ ਪਟਿਆਲਾ ਵੱਲੋਂ)
ਸੰਗੀਤ ਸੰਸਾਰ ਦੀਆਂ ਅਭੁੱਲ ਯਾਦਾਂ (ਖੋਜ) (ਪੰਜਾਬੀ ਯੂਨੀਵਰਸਿਟੀ ਪਟਿਆਲਾ ਵੱਲੋਂ)
ਪੰਜਾਬ ਦਾ ਲੋਕ ਸੰਗੀਤ : ਵਿਰਸਾ ਤੇ ਵਰਤਮਾਨ (ਪੰਜਾਬ ਯੂਨੀਵਰਸਿਟੀ ਚੰਡੀਗੜ੍ਹ ਵੱਲੋਂ)
ਸੁਰਿੰਦਰ ਕੌਰ ਜੀਵਨ ਤੇ ਕਲਾ (ਭਾਸ਼ਾ ਵਿਭਾਗ ਪੰਜਾਬ ਸਰਕਾਰ ਵੱਲੋਂ) 2005
ਜਗਦੇਵ ਸਿੰਘ ਜੱਸੋਵਾਲ : ਜੀਵਨ ਤੇ ਸ਼ਖ਼ਸੀਅਤ 2002, ਤੀਜੀ ਵਾਰ 2010
ਪੰਜਾਬ ਦਾ ਲੋਕ ਸੰਗੀਤ (ਖੋਜ) 2010 (ਸੂਚਨਾ ਤੇ ਪ੍ਰਸਾਰਨ ਮੰਤਰਾਲਾ ਭਾਰਤ ਸਰਕਾਰ ਦਿੱਲੀ)
ਚੋਣਵੇਂ ਪੰਜਾਬੀ ਲੋਕ ਗਾਇਕ (ਖੋਜ) 2022 (ਨੈਸ਼ਨਲ ਬੁੱਕ ਟਰੱਸਟ ਇੰਡੀਆ ਦਿੱਲੀ)

ਸਨਮਾਨ
ਨਿੰਦਰ ਘੁਗਿਆਣਵੀ ਨੂੰ ਵੱਖ-ਵੱਖ ਸੰਸਥਾਵਾਂ ਨੇ ਸਨਮਾਨਿਤ ਕੀਤਾ ਹੈ। ਇਹਨਾਂ ਵਿੱਚੋਂ ਪ੍ਰਮੁੱਖ ਸਨਮਾਨ ਹੇਠ ਲਿਖੇ ਹਨ-
 ਕੈਨੇਡੀਅਨ ਪ੍ਰਧਾਨ-ਮੰਤਰੀ ਜੀਨ ਕਰੇਚੀਅਨ ਦੁਆਰਾ ਰਾਜਧਾਨੀ ਔਟਵਾ ਵਿਖੇ ਸਨਮਾਨ-2001
 ਸਟੇਟ ਐਵਾਰਡ 2013, ਪੰਜਾਬ ਸਰਕਾਰ ਵੱਲੋਂ ਮੁੱਖ ਮੰਤਰੀ ਦੁਆਰਾ ਭੇਟ
 ਗੁਰੂ ਨਾਨਕ ਦੇਵ ਜੀ ਦੇ 550 ਸਾਲਾ ਪ੍ਰਕਾਸ਼ ਮੌਕੇ ਮੁੱਖ ਮੰਤਰੀ ਵੱਲੋਂ ਭੇਟ
 ਭਾਈ ਵੀਰ ਸਿੰਘ ਸਾਹਿਤਕ ਪੁਰਸਕਾਰ-2013 (ਭਾਸ਼ਾ ਵਿਭਾਗ ਪੰਜਾਬ ਸਰਕਾਰ ਵੱਲੋਂ ‘ਪੁਸਤਕ ਵੱਡਿਆਂ ਦੀ ਸੱਥ’ ਲਈ ਭੇਟ)
 ਭਾਸ਼ਾ ਵਿਭਾਗ ਪੰਜਾਬ ਵੱਲੋਂ ‘ਗੁਰਬਖ਼ਸ਼ ਸਿੰਘ ਪ੍ਰੀਤਲੜੀ’ ਪੁਰਸਕਾਰ 2020 ਪੁਸਤਕ ‘ਠੰਢੀ ਧਰਤੀ ਤਪਦੇ ਲੋਕਾਂ’ ਲਈ ਭੇਟ।
 ਸ਼ਿਰੋਮਣੀ ਉਰਦੂ ਲੇਖਕ ਉਦੈ ਸਿੰਘ ਸ਼ਾਇਕ ਯਾਦਗਾਰੀ ਐਵਾਰਡ-2004
 ਇੰਡੋ-ਕੈਨੇਡੀਅਨ ਟਾਈਮਜ਼ ਟਰੱਸਟ ਸਰੀ (ਬ੍ਰਿਟਿਸ਼ ਕੋਲੰਬੀਆ ਕੈਨੇਡਾ)-2001
 ‘ਕੇਂਦਰੀ ਪੰਜਾਬੀ ਲੇਖਕ ਸਭਾ’ ਉੱਤਰੀ ਅਮਰੀਕਾ- 2001
 ਕੈਨੇਡਾ ਦੀ ਸਟੇਟ ਮੈਨੀਟੋਬਾ (ਵਿੰਨੀਪੈੱਗ) ਵਿਖੇ ‘ਮੇਰਾ ਦੇਸ਼ ਅੰਤਰਰਾਸ਼ਟਰੀ ਸਾਹਿਤਿਕ ਪੁਰਸਕਾਰ-2005’
 ‘ਬਾਬਾ ਸ਼ੇਖ ਫਰੀਦ ਸਾਹਿਤਿਕ ਐਵਾਰਡ-2006’ (ਜ਼ਿਲ੍ਹਾ ਪ੍ਰਸਾਸ਼ਨ ਫ਼ਰੀਦਕੋਟ ਵੱਲੋਂ ਉਪ ਮੁੱਖ ਮੰਤਰੀ ਹੱਥੋਂ ਭੇਟ)
 ਡਾ. ਗੁਰਨਾਮ ਸਿੰਘ ਤੀਰ ਸਾਹਿਤਕ ਪੁਰਸਕਾਰ-2006 ਪ੍ਰੋ. ਮੋਹਨ ਸਿੰਘ ਮੇਲਾ।
 15 ਅਗਸਤ 2008 ਜ਼ਿਲ੍ਹਾ ਪ੍ਰਸਾਸ਼ਨ ਫ਼ਰੀਦਕੋਟ ਵੱਲੋਂ ਆਜ਼ਾਦੀ ਦਿਵਸ ’ਤੇ ਸਨਮਾਨ।
 26 ਜਨਵਰੀ ਗਣਤੰਤਰਤਾ ਦਿਵਸ ਮੌਕੇ 2010 ਵਿੱਚ ਜ਼ਿਲ੍ਹਾ ਪ੍ਰਸਾਸ਼ਨ ਫ਼ਰੀਦਕੋਟ ਵੱਲੋਂ ਸਨਮਾਨ।
 ਪੰਜਾਬੀ ਕੌਂਸਲ ਆਫ ਆਸਟਰੇਲੀਆ ਵੱਲੋਂ ਵਿਸ਼ੇਸ਼ ਸਨਮਾਨ-2011
 ਪੰਜਾਬੀ ਸਾਹਿਤ ਸਭਾ ਦਿੱਲੀ ਵੱਲੋਂ 2017 ਦਾ 51 ਹਜ਼ਾਰ ਦਾ ਸਾਹਿਤ ਸਨਮਾਨ ਪ੍ਰਦਾਨ

ਅਹੁਦੇ ਅਤੇ ਨਿਯੁਕਤੀਆਂ
ਨਿੰਦਰ ਘੁਗਿਆਣਵੀ ਸਾਹਿਤ ਸਿਰਜਣਾ ਦੇ ਨਾਲ-ਨਾਲ ਪੰਜਾਬ ਅਤੇ ਪੰਜਾਬੋ ਬਾਹਰ ਦੀਆਂ ਸਾਹਿਤਕ ਸੰਸਥਾਵਾਂ ਦੇ ਵੱਖ-ਵੱਖ ਅਹੁਦਿਆਂ ਉਪਰ ਕਾਰਜਸ਼ੀਲ ਰਿਹਾ ਹੈ। ਇਹਨਾਂ ਵੱਖ-ਵੱੱਖ ਅਹੁਦਿਆਂ ਦਾ ਵੇਰਵਾ ਹੇਠ ਲਿਖੇ ਅਨੁਸਾਰ ਹੈ-
ਸਾਬਕਾ ਮੈਂਬਰ, ਰਾਜ ਸਲਾਹਕਾਰ ਬੋਰਡ, ਭਾਸ਼ਾ ਵਿਭਾਗ ਪੰਜਾਬ ਸਰਕਾਰ (2007)
ਸਾਬਕਾ ਮੈਂਬਰ, ਜ਼ਿਲ੍ਹਾ ਭਾਸ਼ਾ ਵਿਕਾਸ ਕਮੇਟੀ, ਫ਼ਰੀਦਕੋਟ
ਮਹਾਤਮਾ ਗਾਂਧੀ ਇੰਸਟੀਚਿਊਟ ਆਫ ਚੰਡੀਗੜ੍ਹ ਵਿਖੇ ਸਿਵਲ ਸਰਵਿਸਿਜ਼ ਲਈ ਚੁਣੇ ਜਾਂਦੇ (ਆਈ. ਏ.ਐੱਸ. ਪੀ. ਸੀ.ਐੱਸ.ਤੇ ਹੋਰ ਅਫਸਰਾਂ) ਲਈ ਫਿਕੈਲਟੀ ਗੈਸਟ।
2017 ਦੀਆਂ ਵਿਧਾਨ ਸਭਾ ਚੋਣਾਂ ਲਈ ਚੋਣ ਕਮਿਸ਼ਨ ਵੱਲੋਂ ਜ਼ਿਲ੍ਹਾ ਚੋਣ ਅੰਬੈਸਡਰ ਫ਼ਰੀਦਕੋਟ ਨਿਯੁਕਤ।
ਪੰਜਾਬ ਸਰਕਾਰ ਦੀ ਆਰਟਸ ਕੌਂਸਲ ਚੰਡੀਗੜ੍ਹ ਵਿਖੇ 2018 ਤੋਂ ਮੀਡੀਆ ਅਧਿਕਾਰੀ ਵਜੋਂ ਨਿਯੁਕਤੀ।

ਖੋਜ ਕਾਰਜ
ਨਿੰਦਰ ਘੁਗਿਆਣਵੀ ਦੇ ਸਾਹਿਤ ਉਪਰ ਵੱਖ-ਵੱਖ ਯੂਨੀਵਰਸਿਟੀਆਂ ਦੇ ਵਿਦਿਆਰਥੀਆਂ ਵੱਲੋਂ ਕੀਤੇ ਗਏ ਐਮ.ਫਿਲ ਦੇ ਖੋਜ ਕਾਰਜ ਕੀਤੇ ਗਏ ਹਨ। ਨਿੰਦਰ ਰਚਿਤ ਸਾਹਿਤ ਉਪਰ ਉਪਾਧੀ ਸਾਪੇਖ ਖੋਜ ਦੇ ਨਾਲ-ਨਾਲ ਉਪਾਧੀ ਨਿਰਪੇਖ ਖੋਜ ਕਾਰਜ ਵੀ ਹੋਇਆ ਹੈ, ਉਹਨਾਂ ਦਾ ਵੇਰਵਾ ਹੇਠ ਲਿਖੇ ਅਨੁਸਾਰ ਹੈ-
ਕੁਰੂਕਸ਼ੇਤਰ ਯੂਨੀਵਰਸਿਟੀ ਵੱਲੋਂ ‘ਨਿੰਦਰ ਘੁਗਿਆਣਵੀ ਦਾ ਵਾਰਤਕ ਜਗਤ’ (ਖੋਜ ਕਾਰਜ, 2009)
ਪੰਜਾਬੀ ਯੂਨੀਵਰਸਿਟੀ ਰੀਜ਼ਨਲ ਸੈਂਟਰ-ਮੁਕਤਸਰ ਵੱਲੋਂ-ਨਿੰਦਰ ਘੁਗਿਆਣਵੀ ਦੇ ਰੇਖਾ ਚਿੱਤਰਾਂ ਦੀ ਵਾਰਤਕ ਸ਼ੈਲੀ-(2014)
ਪੰਜਾਬੀ ਯੂਨੀਵਰਸਿਟੀ ਪਟਿਆਲਾ ਵੱਲੋਂ ਐਮ.ਫਿਲ. ‘ਨਿੰਦਰ ਘੁਗਿਆਣਵੀ ਦੀ ਵਾਰਤਕ ਕਲਾ’- (ਖੋਜ ਕਾਰਜ, 2015)
ਦਿੱਲੀ ਯੂਨੀਵਰਸਿਟੀ ਦੇ ਪੰਜਾਬੀ ਵਿਭਾਗ ਵੱਲੋਂ ਵਾਰਤਕ ਉੱਤੇ ਐਮ.ਫਿਲ.-2017
ਗੁਰੂ ਨਾਨਕ ਦੇਵ ਯੂਨੀਵਰਸਿਟੀ ਅੰਮ੍ਰਿਤਸਰ ਵੱਲੋਂ ਐਮ.ਫਿਲ. (ਨਿੰਦਰ ਘੁਗਿਆਣਵੀ ਦੀ ਵਾਰਤਕ ਦਾ ਸੱਭਿਆਚਾਰਕ ਤੇ ਸਮਾਜਿਕ ਅਧਿਐਨ)-2017
ਨਿੰਦਰ ਘੁਗਿਆਣਵੀ ਦੀ ਵਾਰਤਕ ਸ਼ੈਲੀ- ਰੀਜ਼ਨਲ ਸੈਂਟਰ ਪੰਜਾਬੀ ਯੂਨੀਵਰਸਿਟੀ ਬਠਿੰਡਾ ਵੱਲੋਂ-(2017)
ਨਿੰਦਰ ਘੁਗਿਆਣਵੀ ਦੇ ਨਿਬੰਧਾਂ ਦਾ ਸਮਾਜਿਕ ਤੇ ਸੱਭਿਆਚਾਰਕ ਪਰਿਪੇਖ-(2018)
ਕੁਰੂਕੁਸ਼ੇਤਰ ਯੂਨੀਵਰਸਿਟੀ ਵੱਲੋਂ-ਨਿੰਦਰ ਘੁਗਿਆਣਵੀ ਦੀ ਪੁਸਤਕ ਕਾਲੇ ਕੋਟ ਦਾ ਦਰਦ, ਇੱਕ ਅਧਿਐਨ-(2012)
ਪੰਜਾਬ ਯੂਨੀਵਰਸਿਟੀ ਵੱਲੋਂ ਨਿੰਦਰ ਘੁਗਿਆਣਵੀ ਦੀ ਵਾਰਤਕ ਦਾ ਬਿਰਤਾਂਤ ਸ਼ਾਸਤਰੀ ਅਧਿਐਨ-(2019)
ਕੁਰੂਕਸ਼ੇਤਰ ਯੂਨੀਵਰਸਿਟੀ ਦੇ ਹਿੰਦੀ ਵਿਭਾਗ ਵੱਲੋਂ ਨਿੰਦਰ ਘੁਗਿਆਣਵੀ ਦੁਆਰਾ ਰਚਿਤ ਕਾਲੇ ਕੋਟ ਕਾ ਦਰਦ ਮੇਂ ਨਿਆਂ ਪ੍ਰਣਾਲੀ-(2019)
‘ਨਿੰਦਰ ਘੁਗਿਆਣਵੀ ਦੀ ਰਚਨਾ ਦ੍ਰਿਸ਼ਟੀ’- ਡਾ.ਜਲੌਰ ਸਿੰਘ ਖੀਵਾ ਵੱਲੋਂ ਲਿਖੀ ਗਈ ਖੋਜ ਪੁਸਤਕ-(2015)
ਨਿੰਦਰ ਘੁਗਿਆਣਵੀ ਦੀ ਵਾਰਤਕ ਪੜ੍ਹਦਿਆਂ- ਸੰਪਾ. ਪ੍ਰਿੰ. ਸਰਵਣ ਸਿੰਘ ਵੱਲੋਂ ਪੁਸਤਕ ਸੰਪਾਦਤ
ਸ਼ੈਲੀਕਾਰ-ਨਿੰਦਰ ਘੁਗਿਆਣਵੀ-ਪ੍ਰੋ ਸੰਦੀਪ ਕੌਰ ਵੱਲੋਂ ਪੁਸਤਕ।

 ਹਵਾਲੇ 
ਸ਼੍ਰੇਣੀ:ਪੰਜਾਬੀ-ਭਾਸ਼ਾ ਲੇਖਕ
ਸ਼੍ਰੇਣੀ:ਜਨਮ 1975